Liga národov UEFA 2024/2025

Liga národov UEFA 2024/2025 je štvrtou sezónou Ligy národov UEFA, medzinárodnej futbalovej súťaže, ktorej sa zúčastňuje 54 národných mužských futbalových tímov z členských asociácií UEFA, teda tímy zo všetkých členských krajín okrem Ruska. Súťaž sa hrá od septembra do novembra 2024 (skupinová fáza), v marci 2025 (štvrťfinále Ligy A a play-off v Ligách A/B a B/C), v júni 2025 (finálový turnaj) a v marci 2026 (play-off v Ligách C/D).

 Formát 
 Skupinová fáza 
Jednotlivé tímy boli pridelené do líg na základe celkového poradia Ligy národov UEFA 2022/2023. Každý tím hral šesť zápasov v rámci svojej skupiny (s výnimkou tímov v Lige D, ktoré budú hrať štyri), a to vo forme dvojzápasov v septembri, októbri a novembri 2024. V skupinách sa hralo systémom doma-vonku, každý s každým. Tento formát zaručil, že takmer všetky skupiny hrali posledné zápasy v skupinách v rovnaký čas.  

V najvyššej Lige A tímy súťažia o titul šampióna Ligy národov UEFA. Dňa 25. januára 2023 zverejnila UEFA nový formát vyraďovacích bojov. Do play-off postúpili štyria víťazi skupín v Lige A a štyri tímy na druhých miestach; tým boli vytvorené dvojice pre štvrťfinále, ktoré sa hrali v rovnakom termíne ako play-off nižších líg, v marci 2025. Štvrťfinále medzi tímami z rôznych skupín sa tiež hrali systémom doma-vonku, kedy víťaz skupiny Ligy A hostil odvetné stretnutie. Víťazi štvrťfinálových zápasov postúpili na Finálový turnaj, ktorý sa bude hrať v júni 2025. Rovnako ako v minulých ročníkoch sa bude hrať vo vyraďovacom formáte, skladajúcom sa zo semifinále, súboja o tretie miesto a finále. Hostiteľská krajina bude vybraná zo štyroch kvalifikovaných tímov Výkonným výborom UEFA.

 Postupy a zostupy 
Tímy tiež súťažia o postup a zostup do vyššej alebo nižšej ligy. Z Líg B, C a D postúpia vyššie víťazi skupín, zatiaľ čo posledné tímy skupín v Ligách A a B zostúpia. Pretože v Lige C sú štyri skupiny a v Lige D iba dve, zostúpia dva najhoršie celky z Ligy C automaticky do Ligy D (zmena oproti predchádzajúcim ročníkom).

Do postupov a zostupov pribudnú ešte stretnutia play-off ("baráže"): zohrajú ich proti sebe celky na tretích miestach v skupinách Ligy A a celky na druhých miestach zo skupín Ligy B; tiež celky na tretích miestach v skupinách Ligy B a celky na druhých miestach zo skupín Ligy C a tiež dva najlepšie celky na štvrtých miestach Ligy C a celky na druhých miestach zo skupín Ligy D. Play-off sa bude tiež hrať systémom doma/vonku; medzi Ligami A/B a B/C v marci 2025; medzi Ligami C/D v marci 2026. 

Tím, ktorý strelí v súčte dvoch stretnutí viac gólov, zostane vo vyššej Lige, zatiaľ čo porazený zostúpi do nižšej Ligy. Ak bude súčet gólov rovnaký, nebude rozhodovať pravidlo gólov vonku, ale príde na rad predĺženie a prípadne aj penalty.

 Program Ligy národov 
 Fáza Kolo Dátum Skupinová fáza 1. kolo 5. – 7. september 2024 2. kolo 8. – 10. september 2024 3. kolo 10. – 12. október 2024 4. kolo 13. – 15. október 2024 5. kolo 14. – 16. november 2024 6. kolo 17. – 19. november 2024 Štvrťfinále Ligy A,play-off A/B a B/C Prvé zápasy 20. marec 2025 Odvety 23. marec 2025 Finálový turnaj Semifinále 4. – 5. jún 2025 Zápas o 3. miesto 8. jún 2025 Finále Play-off C/D Prvé zápasy 26. marec 2026 Odvety 31. marec 2026

 Nasadenie tímov 
náhľad|375x375bod| Mapa ukazuje rozdelenie tímov do jednotlivých líg.     

Do súťaže sa zapojí 54 národných tímov z asociácie UEFA. Tímy, ktoré v sezóne 2022/2023 skončili na poslednom mieste v skupinách v Ligách A a B, ako aj porazený tím z play-out Ligy C, zostúpili o ligu nižšie, zatiaľ čo víťazi skupín v Ligách B, C a D postúpili o ligu vyššie. Ostatné tímy zostali vo svojich ligách.

V prístupovom zozname sezóny 2024/2025 sú tímy usporiadané na základe celkového poradia Ligy národov 2022/2023.

Legenda:
↑Postup v predchádzajúcej sezóne↓Zostup v predchádzajúcej sezóne↓*Zostup v predchádzajúcej sezóne po prehre v Play-out o udržanie

+Liga AKôšTím11.2.3.4.25.6.7.8.39.10.11.12.4↑13.↑14.↑15.↑16.+Liga BKôšTím1↓17.↓18.↓19.↓20.221.22.23.24.325.26.27.28.4↑29.↑30.↑31.↑32.+Liga CKôšTím1↓33.↓34.↓35.↓36.237.38.39.40.341.42.43.44.445.46.↑47.↑48.+Liga DKôšTím1↓*49.50.251.52.53.54.
+ Vylúčené z podujatia Tím 

 Liga A 
 Skupinová fáza 
Legenda Postup do štvrťfinále Kvalifikovaný do play-off A/B Zostup do Ligy B

 Skupina 1 
V A-skupine Ligy A sa predstavili tímy Chorvátska, Poľska Portugalska a Škótska. Jednoznačným lídrom tejto skupiny sa stali futbalisti Portugalska, ktorí si v šiestich zápasoch pripísali na svoje konto štrnásť bodov a zaznamenali stratu len v dvoch zápasoch, v ktorých len remizovali. V oboch prípadoch to bolo na ihriskách svojich súperov. Prvú stratu zaznamenali po bezgólovej remíze v Glasgowe proti domácemu Škótsku a druhu v záverečnom vystúpení v Splite, kde remizovali 1:1 s Chorvátskom. Chorváti nakoniec v konečnej tabuľke zaostali za svojim súperom o šesť bodov, keď v Lisabone prehrali 1:2. Okrem tejto prehry nestačili ani na Škótsko, s ktorým v Glasgowe prehrali 1:2. Škótom ani táto výhra však nestačila na lepšie ako tretie miesto v tabuľke a museli tak absolvovať baráž o účasť v Lige A  proti Grécku. Po výhre 1:0 v Grécku však prekvapujúcom hladko 0:3 prehrali na svojom trávniku a s najvyššou divíziou sa museli rozlúčiť. Do Ligy B ich sprevádzalo Poľsko, ktoré skončilo so ziskom štyroch bodov na poslednom štvrtom mieste.

|}

05. 09. 2024 Portugalsko – Chorvátsko 2:1 (2:1)
05. 09. 2024 Škótsko – Poľsko 2:3 (0:2)
08. 09. 2024 Chorvátsko – Poľsko 1:0 (0:0)
08. 09. 2024 Portugalsko – Škótsko 2:1 (0:1)
12. 10. 2024 Chorvátsko – Škótsko 2:1 (1:1)
12. 10. 2024 Poľsko – Portugalsko 1:3 (0:2)
15. 10. 2024 Poľsko – Chorvátsko 3:3 (2:3)
15. 10. 2024 Škótsko – Portugalsko 0:0
15. 11. 2024 Portugalsko – Poľsko 5:1 (0:0)
15. 11. 2024 Škótsko – Chorvátsko 1:0 (0:0)
18. 11. 2024 Chorvátsko – Portugalsko 1:1 (0:1)
18. 11. 2024 Poľsko – Škótsko 1:2 (0:1)

 Skupina 2 
V 2 – skupine Ligy A sa predstavila štvorica Belgicko, Francúzsko, Izrael a Taliansko. Už od úvodných zápasoch udávali tón v tejto skupine Francúzsko a Taliansko, ktoré si pripísali zhodnú bilanciu štyri výhry, jedna remíza a jedna prehra. Oba tímy si pripísali po jednej prehre vo vzájomných zápasoch, keď prehral každý 1:3 na svojom trávniku. O prvom mieste Francúzska napokon rozhodlo jeho lepšie celkové skóre. Až prekvapujúco zaostávali za touto dvojicou belgickí futbalisti, ktorý v šiestich zápasoch získali len štyri body, keď dokázali vyhrať len jeden zápas proti Izraelu 3:1 na domácej pôde. V konečnej tabuľke sa tak táto dvojica zoradila na treťom a štvrtom mieste, bok po boku s rovnakým počtom štyroch získaných bodov. O lepšom umiestnení Belgicka napokon rozhodla jeho lepšia bilancia zo vzájomných zápasoch. Ich prvý vzájomný zápas, ktorý bolo na programe 17. novembra  2024 sa však hral na neutrálnej pôde a pred prázdnymi tribúnami v maďarskom Debrecíne. Zodpovedné autority totiž nedovolili z bezpečnostných dôvodov pre pretrvávajúci konflikt v pásme Gazy odohrať zápas v Bruseli, tradičnom dejisku domácich zápasov Belgičanov. Rovnako sa k tomu neskôr postavili aj iné belgické mestá, a preto sa hľadalo náhradné riešenie. Pomocnú ruku napokon podal maďarský Debrecín. Vzhľadom na spomenutý konflikt bolo dejiskom domácich zápasov Izraela hlavné mesto Maďarska Budapešť.  Belgičania z tretieho miesta aj tak museli absolvovať baráž o účasť v Lige A proti Ukrajine. Prvý zápas, ktorý sa hral v Murcii, kde nastúpilo ako domáce mužstvo Ukrajina, sa skončil jej výhrou 3:1 v odvete v Genku vyhrali Belgičania 3:0 a uhájili si tak pozíciu v najvyššej Lige A. Štvrtý Izrael zostúpil do Ligy B priamo.

|}

06. 09. 2024 Belgicko – Izrael 3:1 (1:1)
06. 09. 2024 Francúzsko – Taliansko 1:3 (1:1)
09. 09. 2024 Francúzsko – Belgicko 2:0 (1:0)
09. 09. 2024 Izrael – Taliansko 1:2 (0:1)
10. 10. 2024 Izrael – Francúzsko 1:4 (1:2)
10. 10. 2024 Taliansko – Belgicko 2:2 (2:1)
14. 10. 2024 Belgicko – Francúzsko 1:2 (1:1)
14. 10. 2024 Taliansko – Izrael 4:1 (1:0)
14. 11. 2024 Belgicko – Taliansko 0:1 (0:1)
14. 11. 2024 Francúzsko – Izrael 0:0
17. 11. 2024 Izrael – Belgicko 1:0 (0:0)
17. 11. 2024 Taliansko – Francúzsko 1:3 (1:2)

 Skupina 3 
Do 3. skupiny Liga A  sa po žrebe dostali Bosna a Hercegovina, Holandsko, Maďarsko a Nemecko. Boli to práve nemeckí futbalisti, ktorí si bez prehry vybojovali prvé miesto a stratili  body len po dvoch nerozhodných výsledkoch. S Holandskom sa v Amsterdame rozišli po remíze 2:2 a v záverečnom zápase uhrali nerozhodný výsledok 1:1 v Budapešti proti domácej reprezentácii Maďarska. Holanďania tak na lídra v konečnej tabuľke strácali päť bodov, keď prehrali v Mníchovskej Alianz Aréne z Nemeckom 0:1 a nebodovali naplno ani v zápase proti Bosne a Hercegovine, keď v Zenici uhrali len remízu 1:1. Tretiu priečku v tejto skupine obsadili Maďari, ktorí vyhrali len jeden zápas s Bosnou a Hercegovinou (2:0) a ďalších troch zápasoch remizovali. Boli tak odsúdení len  baráž o účasť v najvyššej Lige A, ktorú absolvovali proti Turecku. Po prehre 1:3 v Istanbule prehrali 0:3 aj v Budapešti a zostúpili tak do Ligy B, kde ich odprevadila Bosna a Hercegovina zo štvrtého miesta.

|}

07. 09. 2024 Nemecko – Maďarsko 5:0 (1:0)
07. 09. 2024 Holandsko – Bosna a Hercegovina 5:2 (2:1)
10. 09. 2024 Maďarsko – Bosna a Hercegovina 0:0
10. 09. 2024 Holandsko – Nemecko 2:2 (1:2)
11. 10. 2024 Bosna a Hercegovina – Nemecko 1:2 (0:2)
11. 10. 2024 Maďarsko – Holandsko 1:1 (1:0)
14. 10. 2024 Bosna a Hercegovina – Maďarsko 0:2 (0:1)
14. 10. 2024 Nemecko – Holandsko 1:0 (0:0)
16. 11. 2024 Nemecko – Bosna a Hercegovina 7:0 (3:0)
16. 11. 2024 Holandsko – Maďarsko 4:0 (2:0)
19. 11. 2024 Bosna a Hercegovina – Holandsko 1:1 (0:1)
19. 11. 2024 Maďarsko – Nemecko 1:1 (0:0)

 Skupina 4 
Poslednú štvoricu tímov v 4. skupine Ligy A tvorili Dánsko, Srbsko, Španielsko a Švajčiarsko. Už od začiatku potvrdili úlohu najväčšieho favorita futbalisti Španielska, ktorí na ceste za prvým miestom stratili len jediný bod po remíze v Belehrade 0:0 so Srbskom. Ich najväčší konkurent Dánsko skončil na druhom mieste až s osembodovou stratou, keď prehral oba vzájomné zápasy (0:1 vonku a 1:2 doma) a okrem toho stratil body aj zápasoch so Švajčiarskom (2:2) a Srbskom (0:0). Tretie miesto obsadilo Srbsko, ktoré dokázalo vyhrať len jeden zápas so Švajčiarskom (2:0) a až trikrát odišlo z ihriska po nerozhodných výsledkoch. Ostalo tak preň len barážové tretie miesto, z ktorého si účasť v elitnej Lige A  vybojovali v dvoch zápasoch proti Rakúsku. Po remíze 1:1 vo Viedni vyhralo v Belehrade 2:0. Do Ligy B putovalo zo štvrtého miesta Švajčiarsko, ktorý v šiestich zápasoch nedokázalo vyhrať ani raz a dva body si do tabuľky pripísalo po remízach so Srbskom (1:1) a Dánskom (2:2).

|}

05. 09. 2024 Dánsko – Švajčiarsko 2:0 (0:0)
05. 09. 2024 Srbsko – Španielsko 0:0
08. 09. 2024 Dánsko – Srbsko 2:0 (1:0)
08. 09. 2024 Švajčiarsko – Španielsko 1:4 (1:2)
12. 10. 2024 Srbsko – Švajčiarsko 2:0 (1:0)
12. 10. 2024 Španielsko – Dánsko 1:0 (0:0)
15. 10. 2024 Španielsko – Srbsko 3:0 (1:0)
15. 10. 2024 Švajčiarsko – Dánsko 2:2 (2:1)
15. 11. 2024 Dánsko – Španielsko 1:2 (0:1)
15. 11. 2024 Švajčiarsko – Srbsko 1:1 (0:0)
18. 11. 2024 Srbsko – Dánsko 0:0
18. 11. 2024 Španielsko – Švajčiarsko 3:2 (1:0)

 Vyraďovacia fáza 
 Štvrťfinále 
Štvrťfinálové dvojice  tak v marci 2025 vytvorili Holandsko – Španielsko, Chorvátsko – Francúzsko, Dánsko – Portugalsko a Taliansko – Nemecko. V konfrontácii Holandska so Španielskom sa v prvom zápase v Rotterdame zrodila remíza 2:2. V dramatickej odvete vo Valencii sa zápas aj po predĺžení skončil remízou 3:3 a o postupujúcom do najlepšej štvorky tak rozhodoval jedenástkový rozstrel, v ktorom mali pevnejšie nervy a presnejšiu muškou španielski futbalisti, ktorí premenili všetkých päť svojich pokusov. Na strane Holanďanov zlyhal ten posledný Donyell Mallen a bolo rozhodnuté o tom, že Španielsky tím môže ešte stále pomýšľať na obhájenie trofeje. 

V konfrontácii medzi Chorvátskom a Francúzskom  sa v Spite zrodila výhra domáceho tímu 2:0. Aj v tomto prípade však v odvete došlo opäť až na jedenástkový rozstrel. Francúzski futbalisti vyrovnali po výhre 2:0 celkový stav a keďže rozhodnutie neprinieslo ani predĺženie prišiel na rad rozstrel z bieleho bodu. V tomto prípade už exekútori také pevné nervy nemali  o postupujúcom sa rozhodlo až po štrnástom pokuse. Na strane Francúzov neuspeli Jules Korunde ani Teo Hernández. Na druhej strane sa nepresadili Martin Baturina, Franjo Ivanović ani Josip Stanišić. Hrdinom okamihu sa tak stal Dayot Upamecano, ktorý tak svojim premeneným pokusom poslal Francúzsko medzi najlepšie štyri tímy. 

Ani v súboji medzi Dánskom a Portugalskom to také jednoduché nebolo. Dáni sa po výhre 1:0 na domácom trávniku v Kodani dostali do miernej výhody zásluhou gólu Rasmusa Højlunda zo 78. minúty. V 38. minúte odvetného zápasu v Lisabone však bolo po vlastnom góle Joachima Andersena celkové skóre vyrovnané. Rasmus Kristensen gólom na 1:1 opäť dostal do výhody Dánov. Gólom na 2:1 dorovnal stav Cristiano Ronaldo a štyri minúty pred koncom riadneho hracieho času Francisco Trincão poslal gólom na 3:2 v prospech Portugalska do predĺženia. Hneď v jeho začiatku ten istý hráč zvýšil už na 4:2 a postup Portugalska spečatil v 115. minúte gólom na 5:2 Gonçalo Ramos. 

V súboji Medzi Talianskom a Nemeckom v prvom zápase v Miláne dostal do vedenia domáci tím Sandro Toneli už v 9. minúte. V druhom polčase však Nemci obrátili stav po góloch Tima Kleindiensta zo 49. a Leona Goretzku zo 76. minúty, na čo Taliani už nedokázali gólovo odpovedať. Odveta v Dortmunde priniesla šesťgólovú prestrelku. Nemci dokonca prvého polčasu vyhrávali už 3:0. Postupne sa presadili Joshua Kimmich, Jamal Misiala a Tim Kleindienst a zdalo sa že je rozhodnuté. V druhom polčase znížil však Moise Kean dvoma gólmi na 2:3 a dráma bola na svete. Taliani však už kontrovali len jedným gólom z pokutového kopu v piatej minúte nadstaveného času. Medzi najlepšiu štvorku tak putovali nemeckí futbalisti.

|}

 Finálový turnaj 
Výhodu domáceho prostredia vo finálovom turnaji dostalo Nemecko. Hostiteľmi semifinálových zápasov, zápasu o tretie miesto a finálového zápasu boli od 4. do 8. júna  mníchovská Alianz Arena  a MHP Arena v Stuttgarte. Nádeje Nemecka na zisk premiérovej trofeje v Lige národov sa však skončili už po úvodnom semifinálovom zápase. V Mníchovskej Alianz Arene síce 4. júna 2025 dostal domáci tím do vedenia 1:0 Florian Wirtz v 48. minúte. V priebehu piatich minút od 63. do 68. minúty však prišlo k dokonalému portugalskému obratu. Vyrovnávajúci gól zaznamenal Francisco Conceição a o ten víťazný sa postaral Cristiano Ronaldo. 

Druhý semifinálový súboj medzi Španielskom a Francúzskom bol na programe o deň neskôr v Stuttgarte a vyše 51 700 divákov V MHP Aréne bolo svedkom poriadnej gólovej prestrelky. Skóre duelu otvoril v 22. minúte Nico Williams a už o tri minúty neskôr viedli Španieli 2:0, keď sa presadil Mikel Merino. Keď v 54. minúte premenil pokutový kop Lamine Yamal, zdalo sa že je rozhodnuté. Španieli nepoľavili ani na začiatku druhého polčasu. V 55. minúte zvyšoval už na 4:0 Pedri. Penalta odpískaná v neprospech Španielov, ktorú v 59. minúte premenil Kylian Mbappe španielsky tím príliš nerozhádzala najmä keď Lamine Yamal svojim druhým gólom v zápase zvyšoval už na 5:1. Od 79. minúty však už strieľali góly len Francúzi. Rayan Cherky znížil na 2:5. O päť minút neskôr dal tretí francúzsky gól Daniel Vivian a v tretej minúte nadstaveného času Randal Kolo Muani znížil už na rozdiel jediného gólu. Na vyrovnanie však zverenci trénera Didiera Deschampsa čas nemali. 

Francúzi si potom napravili ako tak chuť v zápase o konečné tretie miesto v Stuttgarte, v ktorom gólmi Kyliana Mbappeho zo 45. a Michaela Oliseho z 84. minúty zarmútili domácich Nemcov po prehre 0:2. Po semifinálovej prehre s Portugalskom tak nezvládlo Nemecko ani zápas o tretie miesto. Rozhodujúci faktor bola slabá efektivita.  To znamená, že národný tím Nemecka vo finálovej časti Ligy národov vo svojej krajine skončil až na poslednom mieste, po silnej skupinovej fáze, v ktorej dosiahol päť víťazstiev a jednu remízu v šiestich zápasoch.   

Finálový zápas štvrtej edície UEFA Nations League Portugalsko – Španielsko  bol na programe 8. júna 2025 na štadióne Alianz Aréna v Mníchove a takmer 66 000 divákov si v ňom opäť prišlo na svoje. V Mníchove sledovali diváci od úvodu zaujímavý duel v svižnom tempe. Prvú dobrú streleckú pozíciu nevyužil J. Neves, ale potom už dirigovali hru Španieli. Najprv po prihrávke Williamsa placírkou namieril Pedri po zemi vedľa ľavej žrde a následne tesne minula cieľ aj obaľovaná strela Williamsa. V 21. minúte to už úradujúcim majstrom Európy vyšlo. Po pätičke Oyarzabala potiahol akciu Zubimendi, ktorý ju po centri Yamala a závare pred súperovou bránou aj dorážkou úspešne zakončil - 0:1. Portugalská odpoveď trvala iba päť minút, po prihrávke Neta sa po ľavej strane vrútil do pokutového územia Mendes a tvrdou prízemnou strelou k vzdialenejšej žrdi prekonal Simona. Vedenie mohol Španielsku vrátiť Williams, loptu poslal mimo priestoru troch žrdí. "Furii Roja" sa do prestávky predsa len podarilo skórovať. Rozhodca neposúdil zákrok na B. Silvu ako faul, čo vyžil Pedri, ktorý potiahol loptu cez stred do rozhodenej obrany, vysunul Oyarzabala a ten ju poslal okolo vybiehajúceho Costu do siete - 1:2. Krátko po zmene strán sa Portugalci tešili z vyrovnania, ale gól Fernandesa neplatil pre predchádzajúci ofsajd. Španieli sa už nikam nehnali, kombinovali v strede poľa a čakali na prípadnú medzeru v defenzíve súpera. Príliš veľká pasivita sa im však nevyplatila. Po hodine hry sa na ľavej strane uvoľnil cez Yamala agilný Mendes, jeho zrazený center si našiel Ronaldo, ktorý sa pretlačil cez Cucurellu a zblízka vyrovnal na 2:2. Zápas potom rozkúskovali početné fauly a striedania, divákov zdvihla zo sedadiel len ďalekonosná strela Isca mieriaca pod brvno, ktorú vyrazil Costa. Pyrenejské derby tak dospelo do predĺženia. V ňom si zachovali viac síl Portugalci a boli aktívnejší. Veľkú možnosť mal striedajúci Semedo, ktorý po prieniku Mendesa namieril z prvej vedľa žrde. V 99. minúte spadol po ľahkom kontakte v španielskej šestnástke Mendes, penalta sa však nepískala a situácia rezultovala len v hromadnú melu, po ktorej mal plno práce rozhodca Schärer. V druhej polovici predĺženia už nechcel ani jeden tím riskovať, neujala sa ani hlavička Dioga Jotu a rozhodnúť tak musel jedenástkový rozstrel. Vo štvrtej sérii zlyhal Morata, kým na portugalskej strane premenil svoj pokus Neves a rozhodol o triumfe svojho tímu. ,,Víťazstvo s Portugalskom je vždy výnimočné. Mám veľa trofejí na klubovej scéne, ale nič sa nevyrovná triumfu s Portugalskom. Plačem, pretože sme splnili misiu, a cítim ohromnú radosť. Keď hovoríme o Portugalsku, je to vždy pre mňa silné. Byť kapitán tejto generácie mi prináša hrdosť," tešil sa Cristiano Ronaldo, ktorý nedohral finálový zápas pre svalové zranenie. 

Finálový zápas mal však aj smutnú dohru. Priamo v mníchovskej Alianz aréne zomrel fanúšik. Spadol z horných poschodí tribúny na spodné, záchranári mu už nedokázali zachrániť život. ,,Aj napriek lekárskemu úsiliu, žiaľ, šesť minút po polnoci fanúšik zomrel. V tejto ťažkej chvíli myslíme na jeho blízkych," uviedla UEFA. 

 Semifinále 

 Zápas o 3. miesto 

 Finále 

 Play-off A/B 

|}

 Liga B 
 Skupinová fáza 
Legenda Postup do Ligy A Kvalifikovaný do play-off A/B Kvalifikovaný do play-off B/C Zostup do Ligy C

 Skupina 1 
V 1. skupine Ligy B sa v boji o postup do najvyššej Ligy A predstavili tímy Albánska, Česka, Gruzínska a Ukrajiny. Výbornými výkonmi sa, po prehre v prvom zápase proti Gruzínsku (1:4), dopracovali k prvému miestu a postupu do Ligy A futbalisti Česka, ktorí do konca súťaže stratili body už len po remízach s Ukrajinou 1:1 a Albánskom 0:0. Až do konca im boli však nepríjemným súperom Ukrajinci, ktorí aj napriek tomu, že nemali výhodu domáceho prostredia.  Z dôvodu vojnového konfliktu totiž odohrala Ukrajina svoje domáce zápasy mimo svojho územia. S Albánskom v Prahe, s Českom vo Vroclave a s Albánskom v Poznani. Z celkových šiestich zápasov zaznamenala vyrovnanú bilanciu 2 – 2 – 2 a zo ziskom ôsmich bodov obsadila nakoniec druhú barážovú pozíciu v nej však proti Belgicku po úvodnej výhre 3:1 v Murcii prehrali v odvete v Genku 0:3, čo im na postup medzi elitu nestačilo. Na treťom a štvrtom mieste v tejto skupine skončili zhodne so ziskom siedmich bodov futbalisti Gruzínska a Albánska. O tretej priečke Gruzínska rozhodlo pri rovnakej bilancii zo vzájomných zápasoch napokon jeho lepšie celkové skóre. Gruzínsko sa rovnako ako všetky tímy z tretích miest muselo podrobiť podľa nového hracieho formátu baráži o udržanie sa v Lige B proti druhému tímu 3. skupiny Ligy C Arménsku. Po výhre 3:0 v Jerevane potvrdilo svoju pozíciu v Lige B domácou výhrou 6:1 v Tbilisi. Zo štvrtej priečky tak priamo do Ligy C  putovalo Albánsko.

|}

07. 09. 2024 Gruzínsko – Česko 4:1 (1:0)
07. 09. 2024 Ukrajina – Albánsko 1:2 (0:0)
10. 09. 2024 Albánsko – Gruzínsko 0:1 (0:0)
10. 09. 2024 Česko – Ukrajina 3:2 (2:1)
11. 10. 2024 Česko – Albánsko 2:0 (1:0)
11. 10. 2024 Ukrajina – Gruzínsko 1:0 (1:0)
14. 10. 2024 Gruzínsko – Albánsko 0:1 (0:0)
14. 10. 2024 Ukrajina – Česko 1:1 (0:1)
16. 11. 2024 Gruzínsko – Ukrajina 1:1 (0:1)
16. 11. 2024 Albánsko – Česko 0:0
19. 11. 2024 Albánsko – Ukrajina 1:2 (0:2)
19. 11. 2024 Česko – Gruzínsko 2:1 (2:0)

 Skupina 2 
V 2. skupine Ligy B sa predstavili tímy Anglicka, Fínska, Grécka a Írska. Už pred prvým zápasom bolo všetkým jasne, že jednoznačným favoritom na prvé miesto v tejto skupine bude Anglicko. Po prvých dvoch zápasoch sa predpoklady aj napĺňali po výhrach 2:0 v Írsku a rovnakým výsledkom proti Fínsku 2:0 však prišiel šok, keď domáci futbalisti svoj druhý domáci zápas na Wembley nezvládli a podľahli Grékom 1:2. Grécko sa tak dostalo na prvé miesto v skupine a až do konca sa oň naťahovali práve s Anglickom. Vo finiši však mali predsa len navrch Angličania, ktorý v odvete v Aténach vyhrali 3:0 a vrátili sa tak na prvé miesto, ktoré potvrdili výhrou 5:0 nad Írskom. Grékom tak už nepomohla ani záverečná výhra 2:0 v Helsinkách s Fínskom. Smútiť však nakoniec nemuseli. Nový hrací model im ponúkol ešte zabojovať o postup medzi elitu v baráži proti Škótsku. Aj keď po prehre 0:1 v domácom prostredí veril tomu len málokto. Ale predsa prišla nečakane hladká výhra 3:0 v Glasgowe a bolo jasné, že medzi elitou si v ďalšej edícii Ligy národov zahrá Grécko. V baráži, ale naopak o udržanie sa v Lige B, sa ocitli futbalisti Írska, ktorí skončili v tejto skupine na treťom mieste so ziskom šiestich bodov. Svoju pozíciu v Lige B napokon potvrdili dvoma výhrami pomerom 2:1 nad Bulharskom. Absolútne nezvládli túto skupinu Fíni, ktorý si v šiestich zápasoch nepripísali do tabuľky ani jeden bod a porúčali sa tak do Ligy C.

|}

07. 09. 2024 Írsko – Anglicko 0:2 (0:2)
07. 09. 2024 Grécko – Fínsko 3:0 (2:0)
10. 09. 2024 Anglicko – Fínsko 2:0 (0:0)
10. 09. 2024 Írsko – Grécko 0:2 (0:0)
10. 10. 2024 Anglicko – Grécko 1:2 (0:0)
10. 10. 2024 Fínsko – Írsko 1:2 (1:0)
13. 10. 2024 Fínsko – Anglicko 1:3 (0:1)
13. 10. 2024 Grécko – Írsko 2:0 (0:0)
14. 11. 2024 Grécko – Anglicko 0:3 (0:1)
14. 11. 2024 Írsko – Fínsko 1:0 (1:0)
17. 11. 2024 Anglicko – Írsko 5:0 (0:0)
17. 11. 2024 Fínsko – Grécko 0:2 (0:0)

 Skupina 3 
V 3. skupine Ligy B sa pobili o postup do elitnej Ligy A Kazachstan, Nórsko, Rakúsko a Slovinsko. Horúcimi kandidátmi na postup boli tímy Nórska a Rakúska čo sa nakoniec aj potvrdilo. Nórsko po úvodnej bezgólovej remíze v Kazachstane vyhralo doma v dôležitom zápase s Rakúskom 2:1 a z prvého miesta a postupu medzi elitu ho napokon nezosadila ani vysoká prehra 1:5 v odvete v Linzi. Rakúšanov o prvé miesto pripravili dve remízy 1:1  so Slovinskom a šancu na prienik do Ligy A nevyužili ani v baráži proti Srbsku. Po remíze 1:1 vo Viedni prehrali v Belehrade 2:0 a bolo po nádejach. Tretie Slovinsko, ktoré získalo osem bodov s vyrovnanou bilanciou 2 – 2 – 2  si muselo účasť v Lige B obhájiť proti Slovensku, ktoré skončilo na barážovej druhej priečke v Lige C.   Po bezgólovej remíze v Bratislave na Tehelnom poli rozhodol o jeho pozícii v Lige B v predĺžení odvetného zápasu v Stožicach Gnezda Čerin. Úplným outsiderom tejto skupiny bol tím Kazachstanu, ktorý začal bezgólovou remízou proti favorizovanému Nórsku. No to bolo z jeho strany všetko. Prehral nasledujúcich päť zápasoch, v ktorých inkasoval pätnásť gólov a naopak nedokázal streliť ani jeden. Zaslúžene tak putoval do Ligy C.

|}

06. 09. 2024 Kazachstan – Nórsko 0:0
06. 09. 2024 Slovinsko – Rakúsko 1:1 (1:1)
09. 09. 2024 Nórsko – Rakúsko 2:1 (1:1)
09. 09. 2024 Slovinsko – Kazachstan 3:0 (2:0)
10. 10. 2024 Rakúsko – Kazachstan 4:0 (1:0)
10. 10. 2024 Nórsko – Slovinsko 3:0 (1:0)
13. 10. 2024 Kazachstan – Slovinsko 0:1 (0:0)
13. 10. 2024 Rakúsko – Nórsko 5:1 (1:1)
14. 11. 2024 Kazachstan – Rakúsko 0:2 (0:2)
14. 11. 2024 Slovinsko – Nórsko 1:4 (1:2)
17. 11. 2024 Rakúsko – Slovinsko 1:1 (1:0)
17. 11. 2024 Nórsko – Kazachstan 5:0 (3:0)

 Skupina 4 
Štvrtá skupina Ligy B dala dokopy tímy Čiernej Hory, Islandu, Turecka a Walesu. Bola to celkom nevyspytateľná skupina, v ktorej mohol zamiešať kartami každý jeden účastník. Najlepšie sa s ňou vysporiadal Wales, ktorí síce strácal body po troch nerozhodných výsledkoch no keďže ani raz neprehral aj to mu stačilo na to aby si so ziskom dvanástich bodov  vybojoval prvé miesto a zároveň aj postup do elitnej Ligy A. Z jeho najväčším konkurentom Tureckom sa dvakrát rozišiel po bezgólových remízach. Turci si naopak udržali pohodlný štvorbodový odstup od tretieho Islandu a mohli tak zabojovať o postup do najvyššej Ligy A  v dodatočnej baráži s Maďarskom. Po výhre 3:1 na domácom trávniku v Istanbule im nedali šancu ani v odvete v Budapešti a po výhre 3:0 sa mohli tešiť z postupu. Tretí Island musel naopak v baráži obhajovať pozíciu v Lige B proti Kosovu. To sa mu však nepodarilo. Po prehre v Prištine 1:2 nezvládol ani domácu odvetu, ktorá sa hrala na neutrálnom ihrisku v španielskej Murcii a po prehre 1:3 putoval spoločne so štvrtou Čiernou Horou, ktorá skončila na štvrtom mieste v tejto skupine, do Ligy C.  

|}

06. 09. 2024 Island – Čierna Hora 2:0 (1:0)
06. 09. 2024 Wales – Turecko 0:0
09. 09. 2024 Čierna Hora – Wales 1:2 (0:2)
09. 09. 2024 Turecko – Island 3:1 (1:1)
11. 10. 2024 Island – Wales 2:2 (0:2)
11. 10. 2024 Turecko – Čierna Hora 1:0 (0:0)
14. 10. 2024 Island – Turecko 2:4 (0:1)
14. 10. 2024 Wales – Čierna Hora 1:0 (1:0)
16. 11. 2024 Čierna Hora – Island 0:2 (0:0)
16. 11. 2024 Turecko – Wales 0:0
19. 11. 2024 Čierna Hora – Turecko 3:1 (2:1)
19. 11. 2024 Wales – Island 4:1 (2:1)

 Play-off B/C 

|}

 Liga C 
Ešte pred začiatkom súbojov v C-divízií sa v marci 2024 hrala baráž o jednu miestenku medzi Gibraltárom a Litvou a po dvoch výhrach 1:0 si účasť v nej vybojovala Litva.

 Skupinová fáza 
Legenda Postup do Ligy B Kvalifikovaný do play-off B/C Kvalifikovaný do play-off C/D Priamy zostup do Ligy D

 Skupina 1 
Po žrebe 1. skupiny Ligy C, ktorý dal dokopy Azerbajdžan, Estónsko, Slovensko a Švédsko, bolo jasne že o priamom postupujúcom do B-divízie sa rozhodne medzi Slovenskom a Švédskom. Obaja svoje dva prvé zápasy zvládli. Slovensko si poradilo 1:0 v Estónsku a 2:0 doma s Azerbajdžanom. Švédi vyhrali v Azerbajdžane 3:1 a doma s Estónskom 3:0. K ich prevej konfrontácii prišlo v 11. októbra 2024 na Tehelnom poli a po remíze 2:2 dostali do miernej výhody pred odvetou Švédi. Pred ňou si poradili ešte s Estónskom na jeho pôde 3:0.  Slovensko vyhralo 3:1 v Azerbajdžane. Bok po boku tak dospeli do odvetného zápasu, ktorý sa hral 16. novembra 2024 v Štokholme. Už v 3. minúte dostal domácich do vedenia Gyökeres. V 19. minúte však Dávid Hancko vyrovnal. Na začiatku druhého polčasu dostal domácich opäť do vedenia Isak a Slováci na tento gól už nedokázali odpovedať. Karty bolo teda rozdané. Pred poslednými zápasmi v skupine, v ktorých sa očakávali výhry dvoch favorizovaných tímov, čo sa aj potvrdilo, bolo jasné že Švédsko si po jednoznačnej výhre 6:0 nad Azerbajdžanom vybojovalo prvé miesto a priamy postup do Ligy B. Slovensko, ktoré ukončilo boje v 1. skupine Ligy C výhrou 1:0 nad Estónskom, malo druhé miesto potvrdené už dávnejšie a o posun vyššie mohlo tak zabojovať aspoň v baráži proti, pre jeho nie príliš obľúbenému súperovi, Slovinsku. V súčte ich dvoch vzájomných zápasov sa dočkali diváci len jediného gólu. Po bezgólovom prvom zápase v Bratislave sa tak stal na radosť slovinských fanúšikov v predĺžení hrdinom odvetného zápasu Gnezda Čerin, ktorý tak Slovinsku zabezpečil miestenku v Lige B aj pre nasledujúcu edíciu tohto podujatia. S už výrazným odstupom deviatich bodov skončilo na 3. mieste Estónsko a na poslednom štvrtom mieste  so ziskom jediného bodu mužstvo Azerbajdžanu, ktorý získalo jediný bod po bezgólovej remíze s Estónskom. Azerbajdžan tak musel putovať do Ligy D.

|}

05. 09. 2024 Azerbajdžan – Švédsko 1:3 (0:0)
05. 09. 2024 Estónsko – Slovensko 0:1 (0:0)
08. 09. 2024 Slovensko – Azerbajdžan 2:0 (2:0)
08. 09. 2024 Švédsko – Estónsko 3:0 (3:0)
11. 10. 2024 Estónsko – Azerbajdžan 3:1 (2:1)
11. 10. 2024 Slovensko – Švédsko 2:2 (1:2)
14. 10. 2024 Azerbajdžan – Slovensko 1:3 (1:1)
14. 10. 2024 Estónsko – Švédsko 0:3 (0:2)
16. 11. 2024 Azerbajdžan – Estónsko 0:0
16. 11. 2024 Švédsko – Slovensko 2:1 (1:1)
19. 11. 2024 Slovensko – Estónsko 1:0 (0:0)
19. 11. 2024 Švédsko – Azerbajdžan 6:0 (3:0)

 Skupina 2 
V 2. skupine Ligy C sa predstavila štvorica Cyprus, Kosovo, Litva a Rumunsko. Jednoznačný postup do Ligy B si bez straty bodu vybojovalo Rumunsko, ktoré nestratilo ani jeden bod. Na konto si pripísalo päť výhier priamo na trávniku a ďalšie tri body spoza zeleného stola. V zápase Rumunsko – Kosovo, ktorý sa hral 15. novembra 2024 v Bukurešti, totiž hrali rumunskí futbalisti až do nadstaveného času 2. polčasu s Kosovom nerozhodne 0:0. Hráči hosťujúceho mužstva však po urážkach zo strany divákov v Bukurešti odišli, pred jednou s posledných akcií rumunského tímu, do šatni, duel bol prerušený a neskôr hlavným rozhodcom aj ukončený. Domáci diváci  počas zápasu skandovali protikosovské heslá a podporovali Srbsko. Hlavný rozhodca zápasu, Krogh z Dánska potom, po vyše  hodine a štvrť od prerušenia zápas ukončil s jedným prítomným tímom na  ihrisku. O jeho osude rozhodovala UEFA.  Jej odvolacia komisia napokon rozhodla, že národný tím Kosova po predčasnom opustení ihriská (tretia minúta nadstaveného času) prehral kontumačne 0:3. Naopak rumunský futbalový zväz, ktorý bol riešený v ôsmich bodoch, bol sankcionovaný pokutou v celkovej výške  128  000 eur. Kosovo si pripísalo prehru 0:3 s Rumunskom aj na svojom trávniku no aj táto strata mu stačila na konečné druhé miesto v 2. skupine. Znamenalo to jeho účasť v baráži o postup do Ligy B, v ktorej nastúpil proti Islandu. Po výhre 2:1 na domácom trávniku vyhral 3:1 aj na Islande a dodatočne sa tak mohol tešiť z postupu do vyššej Ligy B. So stratou šiestich bodov obsadil tretiu priečku Cyprus a Ligu C musela opustiť Litva, jej reprezentanti totiž nedokázali zabodovať ani v jednom zo šiestich zápasov a skončili tak na zostupovom štvrtom mieste.

|}

06. 09. 2024 Kosovo – Rumunsko 0:3 (0:1)
06. 09. 2024 Litva – Cyprus 0:1 (0:1)
09. 09. 2024 Cyprus – Kosovo 0:4 (0:2)
09. 09. 2024 Rumunsko – Litva 3:1 (1:1)
12. 10. 2024 Litva – Kosovo 1:2 (0:1)
12. 10. 2024 Cyprus – Rumunsko 0:3 (0:3)
15. 10. 2024 Kosovo – Cyprus 3:0 (1:0)
15. 10. 2024 Litva – Rumunsko 1:2 (1:1)
15. 11. 2024 Cyprus – Litva 2:1 (1:0)
15. 11. 2024 Rumunsko – Kosovo 3:0 kontumačne
18. 11. 2024 Kosovo – Litva 1:0 (1:0)
18. 11. 2024 Rumunsko – Cyprus 4:1 (2:0)

 Skupina 3 
V 3. skupine Ligy C sa po žrebe stretli Bielorusko, Bulharsko, Luxembursko a Severné Írsko. V tejto celkom vyrovnanej skupine sa z prvého miesta a napokon aj priameho postupu do Ligy B tešili futbalisti Severného Írska, ktorí odišli z ihriska zdolaní len v jednom prípade, keď nestačili v Plovdive na domáce Bulharsko 1:2.  Z prvého miesta ich nezosadili potom už ani dva nerozhodné výsledky s Bieloruskom (0:0) a Luxemburskom (2:2).  Ďalší ašpirant na prvé miesto v skupine Bulharsko potom prehral v odvete v Belfaste so Severným Írskom 0:3, čo sa ukázalo ako rozhodujúca strata v boji o priamy postup do Ligy B. Bulharskom si potom nenapravilo chuť ani v baráži, kde nestačilo na ďalšieho súpera z britských ostrovov Írsko. Po domácej prehre 1:2 v Plovdive nestačilo na svojho súpera ani v odvetnom zápase v Dubline po rovnakej prehre. Na treťom mieste v tejto skupine skončilo so ziskom siedmich bodov Bielorusko, ktoré  z dôvodu vojenského konfliktu na Ukrajine hralo po rozhodnutí UEFA (keďže všetky členské krajiny UEFA  odmietli do Bieloruska cestovať), svoje domáce zápasy s Bulharskom, Severným Írskom a Luxembursko v maďarskom Zalaegerszegu. Futbalisti Luxemburska, získavali do tabuľky body len po remízových výsledkoch a so ziskom troch bodov sa tak musí o pozíciu v Lige C  bojovať v baráži proti Malte.

|}

05. 09. 2024 Bielorusko – Bulharsko 0:0
05. 09. 2024 Severné Írsko – Luxembursko 2:0 (2:0)
08. 09. 2024 Luxembursko – Bielorusko 0:1 (0:0)
08. 09. 2024 Bulharsko – Severné Írsko 1:0 (1:0)
12. 10. 2024 Bulharsko – Luxembursko 0:0
12. 10. 2024 Bielorusko – Severné Írsko 0:0
15. 10. 2024 Bielorusko – Luxembursko 1:1 (0:0)
15. 10. 2024 Severné Írsko – Bulharsko 5:0 (3:0)
15. 11. 2024 Luxembursko – Bulharsko 0:1 (0:1)
15. 11. 2024 Severné Írsko – Bielorusko 2:0 (0:0)
18. 11. 2024 Bulharsko – Bielorusko 1:1 (1:0)
18. 11. 2024 Luxembursko – Severné Írsko 2:2 (0:1)

 Skupina 4 
Poslednú štvrtú skupinu Ligy C tvorili Arménsko, Faerské ostrovy, Lotyšsko a Severné Macedónsko. Až prekvapujúco ľahko si so všetkými svojimi súpermi poradilo Severné Macedónsko, ktoré utŕžilo jedinú bodovú stratu hneď v úvodnom zápase v Torshavne, kde proti domácemu tímu Faerských ostrovov uhrali len remízu 2:2. Potom však už kráčali pevným krokom získali ďalších pätnásť bodov za päť výhier  a z prvého miesta si vybojovali priamy postup do Ligy B. Čakalo sa že väčším konkurentom by mu mohlo byť Arménsko, ktoré však oba ich vzájomné zápasy prehralo 0:2 a keď prehralo 1:2 aj v Lotyšsku bolo jasné, že posunúť do vyššej divízie sa mohlo len cez baráž. V nej dostalo za súpera Gruzínsko a po dvoch prehrách 0:3 (doma) a 1:6 (vonku) sa jeho nádeje rozplynuli viac menej už po prvom zápase. Celkom mimo konkurencie bolo v tejto skupine Lotyšsko, ktoré aj napriek tomu, že vyhralo nad Faerskými ostrovmi doma 1:0 a na jeho pôde remizovali 1:1,  skončilo v konečnej tabuľke po nimi a  o účasť v Lige C musí zabojovať v baráži proti Gibraltáru.

|}

07. 09. 2024 Faerské ostrovy – Severné Macedónsko 1:1 (1:0)
07. 09. 2024 Arménsko – Lotyšsko 4:1 (2:1)
10. 09. 2024 Lotyšsko – Faerské ostrovy 1:0 (0:0)
10. 09. 2024 Severné Macedónsko – Arménsko 2:0 (0:0)
10. 10. 2024 Faerské ostrovy – Arménsko 2:2 (1:1)
10. 10. 2024 Lotyšsko – Severné Macedónsko 0:3 (0:1)
13. 10. 2024 Arménsko – Severné Macedónsko 0:2 (0:0)
13. 10. 2024 Faerské ostrovy – Lotyšsko 1:1 (1:0)
14. 11. 2024 Arménsko – Faerské ostrovy 0:1 (0:1)
14. 11. 2024 Severné Macedónsko – Lotyšsko 1:0 (0:0)
17. 11. 2024 Lotyšsko – Arménsko 1:2 (0:0)
17. 11. 2024 Severné Macedónsko – Faerské ostrovy 1:0 (0:0)

 Play-off C/D 

|}

 Liga D 
 Skupinová fáza 
Legenda Postup do Ligy C Kvalifikovaný do play-off C/D

 Skupina 1 
Ligu D  tvorilo šesť tímov v rebríčku najnižšie postavených tímov. V prvej skupine sa o priamy postup do Ligy C  pobila trojica Gibraltár, Lichtenštajnsko a San Marino. Postup si napokon vybojovali futbalisti San Marina, ktorému na to stačili dve výhry nad najslabším Lichtenštajnskom (1:0 doma, 3:1 vonku) a jeden získaný bod na domácej pôde po remíze 1:1 s Gibraltárom. O priamy postup ho potom už nepripravila ani prehra s týmto súperom 0:1 na jeho pôde. Gibraltár má tak šancu zabojovať o postup z druhého miesta cez baráž s Lotyšskom.  

|}

05. 09. 2024 San Maríno – Lichtenštajnsko 1:0 (0:0)
08. 09. 2024 Gibraltár – Lichtenštajnsko 2:2 (1:0)
10. 10. 2024 Gibraltár – San Maríno 1:0 (0:0)
13. 10. 2024 Lichtenštajnsko – Gibraltár 0:0
15. 11. 2024 San Maríno – Gibraltár 1:1 (0:1)
18. 11. 2024 Lichtenštajnsko – San Maríno 1:3 (1:0)

 Skupina 2 
Druhu trojicu v 2. skupine Ligy D tvorili Andorra, Malta a Moldavsko. jednoznačným favoritom na priamy postup bolo Moldavsko, ktoré svoju úlohu aj potvrdilo, aj keď predsa len z jednou stratou, ktorou bola prehra 0:1 na Malte. Malťania tak z druhého miesta majú tak ďalšiu možnosť na postup vyššie cez baráž proti Luxembursku. Útechou pred poslednú Andorru mohol byť jeden získaný bod po bezgólovej remíze na Malte.

|}

07. 09. 2024 Moldavsko – Malta 2:0 (2:0)
10. 09. 2024 Andorra – Malta 0:1 (0:1)
10. 10. 2024 Moldavsko – Andorra 2:0 (1:0)
13. 10. 2024 Malta – Moldavsko 1:0 (0:0)
16. 11. 2024 Andorra – Moldavsko 0:1 (0:0)
19. 11. 2024 Malta – Andorra 0:0

 Referencie 

 Externé odkazy 
 UEFA.com
 Oficiálna stránka Ligy národov UEFA

 Zdroj 

Kategória:Futbal v 2024
Kategória:Futbal v 2025
Kategória:Liga národov UEFA